Iran: Zanga-zangar neman sakin Zakzaky | Labarai | DW | 18.12.2015
Al'ummar Iran na zanga-zanga
Dubban al'ummar kasar Iran mabiya tafarkin Shi'a sun gudanar da zanga-zanga a titunan birnin Teharan a wani bangaren na nuna takaicinsu a kisan da aka yi wa daruruwan 'yan uwansu a wannan tafarki da ke a Najeriya.
Daruruwan 'yan Shi'a ne dai ake sa ran sun halaka bayan wata taho mu gama da jami'an tsaro a ranar Asabar da ta gabata a Najeriya. Shi dai shugaban mabiya wannan tafarki na Shi'a malam Ibrahim el-Zakzaky ya samu raunika sakamakon harbin bindiga a lokacin wannan taho mu gama da jami'an soji na kasar.
Masu fafutikar kare hakkin bil Adama dai na cewa mutanen da suka rasu sakamakon rikicin sun kai mutum dubu daya. Su dai masu zanga-zangar na birnin Tehran sun bukaci sakin malam Zakzaky ba tare da gindaya wasu sharuda ba.
Rahotanni masu dangantaka Najeriya, Buhari, Iran, Ibrahim Yaqoub El Zakzaky
Muhimman kalmomi Shi'a, Zakzaky, Najeriya, Iran
Permalink https://p.dw.com/p/1HQ9I
Najeriya: Artabu tsakanin 'yan Shi'a da sojoji 01.11.2018
Mutane da dama ne aka kashe a zanga-zangar da 'yan Shi'a suka yi yayin da wasu daruruwan suka jikkata.Sannan har yanzu ana ci gaba da yin tababa tsakanin jam'ian tsaro da 'yan Shi'ar a game da adadin wadanda suka mutu.